text: Forvirret? DSB hjælper
  19 december 2014 kl. 08.05
  Fra i dag vil flere hundrede DSB-medarbejdere hjælpe de rejsende på perronerne.
  I dag begynder juletrafikken for alvor.
  På Danmarks største stationer sætter DSB og Banedanmark derfor ekstra personale på for at hjælpe passagerer i juletravlheden.
  På Fredericia banegård vil der være omkring 20 hjælpere.
  De vil blandt andet hjælpe folk, der ikke er vant til at rejse med tog og derfor måske er lidt forvirrede, når de skal finde den rette perron og den rette vogn.
  Den helt store rejsedag er den 23. Det var det i hvert fald sidste år, og DSB forventer det samme i år.
  Sidste år rejste 600.000 mennesker med tog i juledagene.
  Udover på Fredericia banegård vil der være julehjælp i Aarhus, Odense, Kastrup Lufthavn og på Københavns Hovedbanegård.
  